turjo4nis/wikipedia-bn-dump-20250701 huggingface dataset:
মার্শাল ডাব্লিউ নিরেনবার্গ

মার্শাল ওয়ারেন নিরেনবার্গ (জন্ম এপ্রিল ১০, ১৯২৭ – মৃত্যু জানুয়ারী ১৫, ২০১০) একজন মার্কিন প্রাণরসায়নবিদ ও জিনবিজ্ঞানী। তিনি ১৯৬৮ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন।

তথ্যসূত্র 

১৯২৭-এ জন্ম
২০১০-এ মৃত্যু
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন বংশাণুবিদ
ইহুদি মার্কিন বিজ্ঞানী
মার্কিন নোবেল বিজয়ী
চিকিৎসাবিজ্ঞানে নোবেল পুরস্কার বিজয়ী
মিশিগান বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
ফ্লোরিডা বিশ্ববিদ্যালয়ের প্রাক্তন শিক্ষার্থী
মার্কিন প্রাণরসায়নবিদ
বংশাণুবিজ্ঞানের ইতিহাস
ইহুদি রসায়নবিদ
নিউ ইয়র্কে ক্যান্সারে মৃত্যু
জন ফ্রাঙ্কলিন এন্ডারস

জন ফ্রাঙ্কলিন এন্ডারস (১০ ফেব্রুয়ারি ১৮৯৭ – ৮ সেপ্টেম্বর ১৯৮৫) একজন মার্কিন বিজ্ঞানী। তাকে "আধুনিক প্রতিষেধকের জনক" বলা হয়।  তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
এন্ডারস কানেকটিকাটের ওয়েস্ট হার্টফোর্ডে জন্মগ্রহণ করেন। তিনি ১৯৩০ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। পরে তিনি শিশু হাসপাতাল বোস্টনের অনুষদে যোগদান করেন।

সম্মাননা 
প্রেসিডেন্সিয়াল মেডেল অব ফ্রীডম, ১৯৬৩

তথ্যসূত্র

বহিঃসংযোগ 
 Biography at Nobel Foundation website

১৮৯৭-এ জন্ম
১৯৮৫-এ মৃত্যু
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন নোবেল বিজয়ী
মার্কিন বিজ্ঞানী
চিকিৎসাবিজ্ঞানে নোবেল পুরস্কার বিজয়ী
রয়েল সোসাইটির বিদেশি সদস্য
ইয়েল বিশ্ববিদ্যালয়ের প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
হার্ভার্ড মেডিক্যাল স্কুলের প্রাক্তন শিক্ষার্থী
প্রেসিডেন্সিয়াল মেডেল অব ফ্রিডম প্রাপক
টাইম সাময়িকীর বর্ষসেরা ব্যক্তি
মার্কিন ফিলোসফিক্যাল সোসাইটির সদস্য
২০১৩ সাফ চ্যাম্পিয়নশিপ

২০১৩ সাফ চ্যাম্পিয়নশিপ সাফ চ্যাম্পিয়নশিপের দশম আসর। ১-১১ সেপ্টেম্বর নেপালের কাঠমান্ডুতে অনুষ্ঠিত হয় সাফ টুর্নামেন্ট য সেপ্টেম্বর ২০১২ সালে শ্রীলঙ্কায় অনুষ্ঠিত সাফ কার্যনির্বাহীর কমিটির সভায় এই সিদ্ধান্ত গ্রহণ করা হয়। ফাইনালে ভারতকে ২-০ গোলে হারিয়ে আফগানিস্তান প্রথমবারের মত সাফ চ্যাম্পিয়ন হয়।

স্বাগতিক নির্বাচন 
সেপ্টেম্বর ২০১২ সালে শ্রীলংকায় ২০১২ সাফ মহিলা চ্যাম্পিয়নশিপের সময় নেপালকে স্বাগতিক হিসেবে নির্বাচিত করা হয়।

অংশগ্রহণকারী দেশ

গ্রুপ ড্র 
ড্র অনুষ্ঠান কাঠমান্ডুর সয়াল্টি ক্রোন প্লাজাতে ৩০ জুলাই ২০১৩ তারিখে অনুষ্ঠিত হয়। অনুষ্ঠানে নেপাল ফুটবল অ্যাসোসিয়েশনের চেয়ারম্যান গণেশ থাপা, সাফ সভাপতি কাজী সালাউদ্দিন, সেক্রেটারি আলবার্তো কোলাকো এবং জাতীয় ক্রীড়া পরিষদের সদস্য, সচিব যুবরাজ লামার সহ বিশিষ্ট জন উপস্থিত ছিলেন।

মাঠ

স্কোয়াড

ম্যাচের কর্মকর্তা 
২২ আগস্ট ২০১৩ তারিখে সাফ টুনামেন্টের জন্য ১৫জন রেফারির নাম ঘোষণা করে। 

রেফারি

  তৈয়ব শামসুজ্জামান
  প্রতাপ সিং

  আধাম মুখাদমেহ
  সুধিশ পান্ডে

  সালেহ আল হাথলোল
  হেত্তিকাঙ্কানামগে পেরেরা

সহকারী রেফারি

  আলিমাকা শিরজাদ 
  উগুয়েন দর্জি
  আহমেদ আমেয

  নানিরাম মাগার 
  আহামদ মোয়ান্নেস
  মাহমোদ আহামদ

  মুরাদ ওয়াহিদ 
  আব্দুলআজিজ আল আস্মারি 
  খালিদ আল দোঘাইরি

গ্রুপ পর্ব 
সাফ গ্রুপ এবং সময়সূচী ৩০ জুলাই ২০১৩ তারিখে নিশ্চিত করে। 

তালিকাভুক্ত সকল সময় নেপাল মান সময় অনুসারে।

গ্রুপ এ 

|}

গ্রুপ বি 

|}

নকআউট পর্ব

সেমিফাইনাল

ফাইনাল

বিজয়ী

পুরস্কার 
নিম্নলিখিত পুরস্কার ২০১৩ সাফ চ্যাম্পিয়নশিপের জন্য দেওয়া হয়।

পুরস্কারের অর্থ 
শীর্ষ ৪টি দলকে পুরস্কারের অর্থ দেয়া হয়।

গোলদাতা 
১০ গোল
  আলি আশফাক

৪ গোল
  মোহাম্মেদ ইযযাদীন

৩ গোল
  আলি ফাসির

২ গোল

  সান্দজার আহমেদী
  জোহিব ইসলাম আমীরি
  মুস্তাফা আজাদজয়

  আলি উমর
  অনিল গুরং

  হাসমাতুল্লাহ বারাকজাই
  পাসাং শেরিং

১ গোল

  মোহাম্মাদ রাফি বারাকজাই
  আতিকুর রহমান মিশু
  চেনচো গেইলশেন
  সোনম তেনযিন
  সুনীল ছেত্রী

  অর্নব মন্ডল
  সৈয়দ নাবী
  আসাদুল্লাহ আবদুল্লা
  হাসান আধুহাম
  মোহামেদ উমাইর
  ভরত খাওয়াস

  বিমল মগর
  জু মানু রায়
  হাসান বশির
  সমর ইসহাক
  কলিম উল্লাহ
  মোহামেদ ফাজালুজ্জামান

আত্মঘাতি গোল

  পেমা দর্জি – ১ গোল (শ্রীলঙ্কার বিপক্ষে খেলাতে)

  সমর ইসহাক – ১ গোল (ভারতের বিপক্ষে খেলাতে)

তথ্যসূত্র

বহিঃসংযোগ 
 অফিসিয়াল ওয়েবসাইট
 

দক্ষিণ এশীয় ফুটবল ফেডারেশন
সাফ
স্বাগতিক নেপালে আন্তর্জাতিক ফুটবল প্রতিযোগিতা
সাফ চ্যাম্পিয়নশিপ
হুগো গ্রোশিয়াস

হুগো গ্রোশিয়াস (১০ এপ্রিল ১৫৮৩ - ২৮ আগস্ট ১৬৪৫) ছিলেন ওলন্দাজ প্রজাতন্ত্রের একজন আইনজ্ঞ। তিনি ফ্রান্সিসকো দে ভিতোরিয়া আর আলবার্তো জেন্তিলির সাথে মিলে প্রাকৃতিক আইনের উপর ভিত্তি করে আন্তর্জাতিক আইনের ভিত্তিপ্রস্তর স্থাপন করেন। তিনি ছিলেন একাধারে একজন দার্শনিক, ধর্মতাত্ত্বিক, ইতিহাসবেত্তা, কূটনীতিবিদ, নাট্যকার ও কবি।

রোমান সাম্রাজ্যের পতন ঘটে ৪২৬ খ্রিষ্টাব্দে। তারপর মধ্যযুগে ইউরোপের শাসনকার্য পরিচালিত হত ভ্যাটিকান থেকে। প্রাকৃতিক আইনকে মধ্যযুগে ধর্ম দিয়ে চাপা দেওয়া হয়। বলা হয় যা কিছু ঈশ্বর কর্তৃক প্রদত্ত তাই আইন। একইভাবে রাষ্ট্র ও জাতিসমূহ কীভাবে আচরণ করবে তাও ঈশ্বর ঠিক করে দিয়েছেন। গ্রোশিয়াস এ ধারণা পরিবর্তনে অগ্রণী ভূমিকা পালন করেন। ১৬০৯ সালে তার প্রথম গ্রন্থে Mare Liberum বা "মুক্ত সমুদ্র" প্রকাশ করেন। সপ্তদশ শতকে ইউরোপে সবচেয়ে শক্তিশালী রাষ্ট্র ছিল ইংল্যান্ড, ফ্রান্স, ইতালি, স্পেন ও নেদারল্যান্ডস। মূল কারণ ছিল এসব রাষ্ট্র সমুদ্রপথে বাণিজ্য করার সুযোগ পায় এবং এদের প্রত্যেকের শক্তিশালী নৌবাহিনী ছিল। এ শক্তির বলে এরা সমুদ্রের বিশাল অংশ নিজ নিজ অধিকারে রয়েছে বলে দাবি করে। এ গ্রন্থে গ্রোশিয়াস দেখান যে সমুদ্র মানবজাতির জন্য উন্মুক্ত। প্রকৃতির এ ভাণ্ডারের উপর অধিকার নিশ্চিত করা জরুরি এবং তা করতে হবে নির্দিষ্ট নীতিমালার ভিত্তিতে। তার এ প্রকৃতিবাদী মতবাদ ব্যাপক সাড়া ফেলে।

১৬২৫ সালে হুগো গ্রোশিয়াস তার বিখ্যাত গ্রন্থ ডি জুর বেল্লি আক পাসিস (যুদ্ধ ও শান্তির আইন) প্রকাশ করেন। এ গ্রন্থে তিনি বিশ্বশান্তির একটি রূপরেখা প্রকাশ করেন যা আন্তর্জাতিক আইনের অন্যতম ভিত্তি হিসেবে কাজ করে। এ গ্রন্থে তিনি পরামর্শ দেন, রাষ্ট্রসমূহের পারস্পরিক সম্পর্কের ক্ষেত্রে যুক্তির উপর প্রাধান্য দেওয়া উচিত।

১৬৪৫ সালের আগস্টে তিনি সুইডিশ পোমেরানিয়ায় মৃত্যুবরণ করেন।

তথ্যসূত্র

আরও পড়ুন 
 Borschberg, Peter, 2011, Hugo Grotius, the Portuguese and Free Trade in the East Indies, Singapore and Leiden: Singapore University Press and KITLV Press.
 [http://www.academia.edu/3067362/Economic_Theology_On_Grotiuss_Mare_Liberum_and_Vitorias_De_Indis_Following_Agamben_and_Schmitt Johannes Thumfart: The Economic Theology of Free Trade. On the relationship between Hugo Grotius’s “Mare Liberum” and Francisco de Vitoria’s “Relectio de Indis recenter inventis”], following Giorgio Agamben’s enhancement of Carl Schmitt’s notion of Political Theology. In: Grotiana 30/2009, S. 65-87.
 Bull, Kingsbury and Roberts, eds., 1990. Hugo Grotius and International Relations. Oxford Univ. Press.

বহিঃসংযোগ 

 Stanford Encyclopedia of Philosophy entry
 Extensive catalogue of Grotius' writings at the Peace Palace Library, The Hague 
 Syntagma arateorum, Leiden 1600 da www.atlascoelestis.com

১৫৮৩-এ জন্ম
১৬৪৫-এ মৃত্যু
১৭শ শতাব্দীর দার্শনিক
আইনজ্ঞ
ওলন্দাজ দার্শনিক
ডাচ কবি
ডাচ রাজনীতিবিদ
ডাচ ইতিহাসবিদ
ডাচ কূটনীতিক
ডাচ খ্রিস্টান
ডাচ নবজাগরণের মানবতাবাদী
রাজনৈতিক দার্শনিক
ফ্রান্সে সুইডেনের রাষ্ট্রদূত
প্রোটেস্ট্যান্ট দার্শনিক
খ্রিস্টান দার্শনিক
লাইডেন বিশ্ববিদ্যালয়ের প্রাক্তন শিক্ষার্থী
যুদ্ধের দার্শনিক
লনয়াবো সতসবে

লনয়াবো লেনক্স সতসোবে (; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী প্রাক্তন দক্ষিণ আফ্রিকান ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন।

খেলোয়াড়ী জীবন 
নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন। জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার।

এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল।

১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন।

ঘরোয়া প্রতিযোগিতা 
এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে।

তথ্যসূত্র

আরও দেখুন 
 এবি ডি ভিলিয়ার্স
 আইসিসি প্লেয়ার র‌্যাঙ্কিং
 দক্ষিণ আফ্রিকা জাতীয় ক্রিকেট দল
 ২০১৩ আইসিসি চ্যাম্পিয়ন্স ট্রফি
 ২০১৩ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকান ক্রিকেটার
১৯৮৪-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
ইস্টার্ন প্রভিন্সের ক্রিকেটার
২০১১ ক্রিকেট বিশ্বকাপের ক্রিকেটার
গকেবেরহা থেকে আগত ক্রিকেটার
ওয়ারিয়র্সের ক্রিকেটার
এসেক্সের ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
ফেঞ্চি (জাহাজ)

ফেঞ্চি ছিল কুখ্যাত জলদস্যু হেনরি এভরির জাহাজ ও তিনি মে ১৬৯৪ থেকে ১৬৯৫ সালের শেষ পর্যন্ত জাহাজটির ক্যাপ্টেন ছিলেন। হেনরি এভরি জলদস্যুতা থেকে অবসর নেওয়ার পর জাহাজটি সম্পর্কে আর কোন তথ্য পাওয়া যায়নি।

ইতিহাস 

প্রথম দিকে ফেঞ্চিতে ৪৬টি কামান ধারণের ক্ষমতা ছিল এবং চার্লস ২ নামে একজন স্প্যানীয় প্রাইভেটিয়ার এর নামানুসারে এর নামকরণ করা হয় চার্লস ২। ক্যাপ্টেন ছিলেন গিবসন নামের একজন স্প্যানীয়। ৭ই মে, ১৬৯৪ সালে হেনরি এভরি ও কিছু ক্রু মিলে বিদ্রোহ করে জাহাজটি দখল করে এবং স্পেনের কুরোনা ত্যাগ করে কেপ-এর উদ্দেশ্যে যাত্রা করে। এসময় চার্লস ২ -এর নাম পরিবর্তন করে ফেঞ্চি রাখা হয়।

কেপে পৌঁছার পর এভরি কোমোরোস দ্বীপপুঞ্জের জোহানার দিকে যাত্রা করেন। এরপর তিনি জাহাজটি পূণঃগঠন করেন-এর ওজন কমিয়ে গতি আরো বৃদ্ধি করেন এবং পানিতে আরো সাবলীলভাবে চলার উপযুক্ত করে তৈরি করেন। জাহাজ পূণঃগঠনের কাজ শেষ হওয়ার পর ফেঞ্চি সেসময় ভারত মহাসাগরের সবচেয়ে দ্রুতগতির জাহাজে পরিনত হয়েছিল। এভরি এই গতি ব্যবহার করে আক্রমণ করত ও তিনি একটি ফরাসি জলদস্যু জাহাজও নিজের দখলে নেন। এসময়েই তিনি তার নিজের জাহাজের জন্য ৪০ জন কর্মী সংগ্রহ করেন। এভরি ভারত মহাসাগরে আরো বেশি সক্রিয় হতে থাকেন ও তিনি সেসময়কার আরো বিখ্যাত অনেক জলদস্যুর সাথে জলদস্যুতা করতেন, যাদের মধ্যে অন্যতম থমাস টিউ। তার উল্লেখযোগ্য কাজের মধ্যে ছিল, সম্রাট আওরঙ্গজেবের সময় ইব্রাহিম খানের নিয়ন্ত্রণে থাকা গঞ্জ-ই-সাওয়াই জাহাজটি দখল করা।

তথ্যসূত্র 

জলদস্যু জাহাজ
১৬৯০-এর দশকের জাহাজ
ইংল্যান্ডের পালতোলা জাহাজের যুগ
নিরুদ্দিষ্ট জাহাজ
সামুদ্রিক লোকাচারবিদ্যা
আক্রমণ ও লুণ্ঠনের অধিকারপ্রাপ্ত বেসরকারী জাহাজ
কলকাতা চক্ররেল

কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জংশন স্টেশন থেকে থেকে শুরু করে পাতিপুকুর, কলকাতা, টালা, বাগবাজার, শোভাবাজার আহিরীটোলা, বড় বাজার, বি.বা.দী বাগ, ইডেন গার্ডেন্স, প্রিন্সেপ ঘাট, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেন্স, বালিগঞ্জ জংশন, পার্ক সার্কাস, স্যার গুরুদাস ব্যানার্জী হল্ট , বিধান নগর রোড পার হয়ে সবশেষে পুনরায় দমদম জংশন পর্যন্ত চক্ররেলপথ আছে।

ইতিহাস 
রাজ্যের প্রথম মুখ্যমন্ত্রী বিধানচন্দ্র রায়-এর ভাবনা ছিল চক্ররেল।

স্টেশনসমূহ

আরও দেখুন 
 দিল্লি চক্ররেল

তথ্যসূত্র 

 
ভারতের রেল পরিবহনের ইতিহাস
ভারতীয় রেল
কলকাতার রেল পরিবহন
রেলওয়ে লুপ লাইন
শিয়ালদহ রেল বিভাগ
পূর্ব রেল
কলকাতার পরিবহন
কলকাতা শহরতলি রেল
খুবজীপুর ইউনিয়ন

খুবজীপুর (Khubjipur) নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান 
খুবজীপুর ইউনিয়ন নাটোর জেলার গুরুদাসপুর উপজেলার অন্তর্গত।

ইতিহাস
খুবজীপুর ইউনিয়নের ইতিহাস সম্পর্কে সঠিক ভাবে কিছু জানা যায় নাই। তবে অনেকে বলেন যে, 'খু' অর্থ কাছে, 'জী' অর্থ জা বা আত্মা এবং 'পুর' অর্থ নগরী। অর্থাৎ, খুবজীপুর = আত্মার নগরী।

প্রশাসনিক অবস্থা 
খুবজীপুর ইউনিয়ন এর মোট আয়তন ৫৫৬০ একর। ১০টি গ্রামের সমন্বয়ে এ ইউনিয়ন গঠিত। মৌজার সংখ্যা ১০টি।

খুবজীপুর ইউনিয়নের গ্রামগুলি হল-
 খুবজীপুর 
 শ্রীপুর
 পিপলা
 চরপিপলা
 বামনবাড়িয়া
 চরবিলসা
 বিলসা
 রুহাই
 কালাকান্দ
 তেলকুপি

জনসংখ্যা 
এ ইউনিয়নের লোকসংখ্যা প্রায় ২০৮৩২ জন। পুরুষ ১০৮৮৯ জন, মহিলা ৯৯৪৩ জন।

শিক্ষা 
শিক্ষার হার ৭৩%। শিক্ষা প্রতিষ্ঠানের মধ্যে মহাবিদ্যালয় ২টি, উচ্চ বিদ্যালয় ৩টি, প্রাথমিক বিদ্যালয় ৮টি, মাদ্রাসা ৪টি (২টি দাখিল ও ২টি এবতেদায়ী)।

অর্থনীতি 
অর্থনীতি মূলত কৃষিনির্ভর। মোট আবাদী জমির পরিমাণ ৪৯৩৪ একর। এর মধ্যে একফসলী ১২৩১ একর, দুইফসলী ৩৮২৩ একর, তিন ফসলী ৪৭৮ একর। পতিত জমির পরিমাণ ২৫৩ একর। হাট বাজারের সংখ্যা ২টি।
 খুবজীপুর বাজার - প্রতি রবিবার ও বুধবার এখানে সাপ্তাহিক হাট বসে।
 বিলসা বাজার - বর্ষাকালে এই বাজারের চারপাশে শুধু পানি আর পানি থাকে ।

দর্শনীয় স্থান 
চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দেশ্যে খুবজীপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে।

উল্লেখযোগ্য ব্যক্তি 

সরদার এম. এ. হামিদ
মোঃ আব্দুল কুদ্দুস

যোগাযোগ ব্যবস্থা 
প্রধান যোগাযোগ মাধ্যম রিক্সা, ভ্যান ও নৌকা। পাকা রাস্তা পিচ কার্পেটিং ০৩ কি.মি ও ইট পাড়া ০৩ কি.মি। কাঁচা রাস্তা ২১কি.মি। ব্রিজের সংখ্যা ৪টি।

তথ্যসূত্র

বহিঃসংযোগ 
 http://khubjipurup.natore.gov.bd/

গুরুদাসপুর উপজেলা
হাবিবা সারাবি

হাবিবা সারাবি () আফগানিস্তানের বামিয়ান প্রদেশের গভর্নর হিসেবে ২০১১ সাল থেকে কাজ করছেন। হাজারা নামের সংখ্যালঘু সম্প্রদায় থেকে উঠে আসা দেশের প্রথম মহিলা গভর্নর তিনি।

২০০৮ সালে বিশ্বখ্যাত টাইম ম্যাগাজিনের করা পরিবেশবিষয়ক সেরাদের তালিকায় যুক্ত হয়েছে তার নাম।

জন্ম ও শিক্ষা 
১৯৫৭ সালের ৫ ডিসেম্বর আফগানিস্তানের হাজারা নামের সংখ্যালঘু সম্প্রদায়ে জন্ম হাবিবা সারাবির। কাবুলে উচ্চবিদ্যালয় পর্যন্ত পড়াশোনা করে মেডিসিন বিষয়ে কাবুল বিশ্ববিদ্যালয়ে পড়াশোনা করেন তিনি। স্নাতক হয়ে বিশ্ব স্বাস্থ্য সংস্থার বৃত্তি পেয়ে ভারতে গিয়ে উচ্চতর শিক্ষা গ্রহণ করেন।

সংস্কার 
২০০৫ সালে দেশটির প্রথম নারী গভর্নরের দায়িত্ব নিয়ে সমাজে শিক্ষার প্রসারে, নারীদের অধিকার রক্ষার কাজে উল্লেখযোগ্য অবদান রেখেছেন তিনি। এর আগে দেশটির মহিলাবিষয়ক মন্ত্রণালয়ের দায়িত্বে ছিলেন হাবিবা।

পরিবার 
হাবিবা সারাবির স্বামীর নাম মোহাম্মদ আরেফ। তাদের তিন সন্তান।

পুরস্কার 
হাবিবা সারাবি কাজের স্বীকৃতি হিসেবে পেয়েছেন অনেক পুরস্কার। স্বাস্থ্য, কৃষি খাত ও শান্তি রক্ষায় বিশেষ অবদানের পুরস্কার পেয়েছেন তিনি।

 রামোন ম্যাগসেসে  পুরস্কার (২০১১ সাল) 
 যুক্তরাষ্ট্রের জেসন পুরস্কার (২০০৫ সাল)

তথ্যসূত্র

বহিঃসংযোগ 

 Biography on the Global Fund website
 Biography on Salon.com
 BBC article on her appointment as governor
 BBC article on her impending appointment
 NPR Report: Female Governor Fights Lonely Battle in Afghanistan
 EurasiaNet: Afghanistan's First Female Governor Strives to Change Attitudes and Habits

১৯৫৬-এ জন্ম
জীবিত ব্যক্তি
আফগান চিকিৎসক
আফগান শিক্ষাবিদ
হাজারা রাজনীতিবিদ
হাজারা নারী
আফগানিস্তানের সরকারের মন্ত্রী
পাকিস্তানে আফগান প্রবাসী
আফগানিস্তানের নারী মন্ত্রী
রামোন ম্যাগসেসে পুরস্কার বিজয়ী
হাজারা নারী রাজনীতিবিদ
রুটা মেইলুটাইট

রুটা মেইলুটাইট (; জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন। রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন।

প্রারম্ভিক জীবন 
লিথুয়ানিয়ার কাউনাসে জন্মগ্রহণকারী রুটা মেইলুটাইটের বাবা-মা হচ্ছেন সাউলিয়াস মেইলুটিস ও ইনগ্রিদা মেইলুটাইন। শৈশবেই গাড়ী দুর্ঘটনায় মাকে হারান মেইলুটাইট। মারগিরিস (২০) ও মিন্ডাগাস (২৪) নামে তার দুই বড় ভাই রয়েছে। সাত বছর বয়সে সাঁতার শিখতে শুরু করেন তিনি। বাবা-ভাইয়ের সাথে ১৩ বছর বয়সে কাউনাস থেকে প্লাইমাউথে বসবাস করছেন।

ক্রীড়া জীবন 
২০১০ সালে ৫০ মিটার ও ১০০ মিটার ব্রেস্টস্ট্রেকে তিনি লিথুয়ানিয়ার সাঁতারের রেকর্ড ভেঙ্গে ফেলেন। ২০১২ সালের গ্রীষ্মকালীন অলিম্পিকে মেইলুটাইট লিথুয়ানিয়ার ইতিহাসে সর্বকনিষ্ঠ সাঁতারু হিসেবে অংশগ্রহণের সুযোগ পান। ১:০৫.৫৬ সময়ে তিনি প্রমিলাদের ১০০ মিটার ব্রেস্টস্ট্রোকে প্রথম স্থান অধিকার করেন ও লিথুয়ানিয়ার পক্ষে নতুন রেকর্ড সৃষ্টি করেন। সেমি-ফাইনালেও পূর্বের রেকর্ড ভেঙ্গে ফেলেন ১:০৫.২১ সময় নিয়ে এবং নতুন ইউরোপীয় রেকর্ড সৃষ্টি করেন। ফাইনালে ১:০৫.৪৭ সময়ে স্বর্ণপদক জয় করেন। ১০০ মিটার ও ৫০ মিটার ফ্রিস্টাইলে অংশ নিয়ে সেমি-ফাইনালে উঠতে না পারলেও নতুন জাতীয় রেকর্ড গড়েন ২৫.৫৫ সেকেন্ডে।

তথ্যসূত্র

বহিঃসংযোগ 

 Profile at sportsreference.com

১৯৯৭-এ জন্ম
জীবিত ব্যক্তি
লিথুয়ানিয়ার সাঁতারু
লিথুয়ানিয়ার অলিম্পিক সাঁতারু
অলিম্পিকে স্বর্ণপদক বিজয়ী লিথুয়ানিয়ার সাঁতারু
সাঁতারে অলিম্পিক পদক বিজয়ী
ব্রেস্টস্ট্রোকে প্রমিলা সাঁতারু
ফিনা বিশ্ব সাঁতার প্রতিযোগিতার পদক বিজয়ী সাঁতারু
বর্ষসেরা লিথুয়ানিয়ার ক্রীড়াবিদ
২০১২ গ্রীষ্মকালীন অলিম্পিকের সাঁতারু
২০১২ গ্রীষ্মকালীন অলিম্পিকের পদক বিজয়ী
সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী
অলিম্পিকের সাঁতারে স্বর্ণপদক বিজয়ী
২০১৬ গ্রীষ্মকালীন অলিম্পিকের সাঁতারু
সাঁতারে বিশ্ব সাঁতার প্রতিযোগিতার পদক বিজয়ী
সাঁতারে বিশ্বরেকর্ডধারী
গঞ্জ-ই-সাওয়াই

গঞ্জ-ই-সাওয়াই বা গাঙ্‌-ই-সাওয়াই ছিল ভারী অস্ত্রশস্ত্রে সজ্জিত মোঘল সম্রাট আওরঙ্গজেবের অধীন একটি বাণিজ্য জাহাজ। জাহাজটি ৭ই সেপ্টেম্বর, ১৬৯৫ সালে ইংরেজ জলদস্যু হেনরি এভরি দখল করেন। জাহাজটি হেনরি এভরি ভারত মহাসাগরের ইয়েমেন-সুরাত-এর (বর্তমান মুচা) পথে আটক করেন। আগস্ট ১৬৯৫ সালে এভরি ও তার জাহাজ ফেঞ্চি মান্দাব স্ট্রেইটে পৌঁছে। সেখানে এভরি থমাস টিউ সহ চারজন জলদস্যুদের নিয়ে একটি দল গঠন করে কারণ সেসময় মোঘলদের ২৫টি জাহাজ ভারত মহাসাগরে অবস্থান করছিল। ৭ই সেপ্টেম্বর রাতে গঞ্জ-ই-সাওয়াই ও ফাহাত মুহাম্মদ নামে আরো একটি এসকর্ট জাহাজ পথভ্রস্ট হয়ে সুরাতের দিয়ে চলে যায়।

এভরি ও তার দলের লোকেরা প্রথমে ফাহাত মুহাম্মদে আক্রমণ চালায় এবং এর ক্যাপ্টেনকে হত্যা করে। পরে জলদস্যুরা এ জাহাজটিতে থাকা প্রায় £৫০,০০০ সমমূল্যের রত্নভান্ডার দখল করে নেয়। পরবর্তীতে এভরি গঞ্জ-ই-সাওয়াই আক্রমণের উদ্দেশ্যে যাত্রা করে কিন্তু জাহাজটিতে ৬২টি কামান ও ৪ থেকে ৫শত লোকের সমন্বয়ে গঠিত সম্রাটের বাহিনী ছিল। এছাড়াও এতে ছয়শত-এর মত যাত্রী ছিল। জাহাজটি দখলের সময় ছোট একটি যুদ্ধ হয়েছিল বলে সমসাময়িক তথ্য থেকে পাওয়া যায় কিন্তু উভয় পক্ষের কিছু লোক নিহত হলেও শেষ পর্যন্ত হেনরি এভরি জাহাজটি দখল করতে সমর্থ হয়। দখল করার পর তার বাকীদের বন্দি করে।

বিজয়ী জলদস্যুদল পরবর্তী কয়েকদিন বন্দিদের হত্যা ও নারীদের ধর্ষণসহ নানা অপকর্মে লিপ্ত হয়। এছাড়াও জাহাজের গুপ্তধন কোথায় রাখা হয়েছে এটা জানার জন্যও তারা বন্দিদের উপর নির্যাতন অব্যাহত রাখে। কিছু কিছু নারীকে ধর্ষণ করার পর তারা পানিতে ঝাঁপিয়ে আত্মহত্যা করে। বাকী জীবীত বন্দিদের পরবর্তীকালে জলদস্যুরা মুক্ত করে দেয়। গঞ্জ-ই-সাওয়াই থেকে লুট করা সম্পদের পরিমাণ ৫০০,০০০ স্বর্ণ ও রৌপ্য মুদ্রাসহ ছিল মোট £৩২৫,০০০ ও £৬০০,০০০। পরবর্তীতে জলদস্যুরা প্রত্যেকে £১,০০০ ও কিছু মুদ্রা নিজেদের মধ্যে ভাগাভাগি করে নেয়।

তথ্যসূত্র 

 

জলদস্যুতা
জলদস্যু জাহাজ
১৬৯০-এর দশকের জাহাজ
মুঘল সাম্রাজ্য
ভারতে নির্মিত জাহাজ
হজ্জের সময়কার ঘটনা
পার্সোনা নন গ্রাটা

পার্সোনা নন গ্রাটা (লাতিন: Persona non grata) শব্দের আক্ষরিক অর্থ অবাঞ্চিত বা অগ্রহণযোগ্য ব্যক্তি। কূটনীতিতে পার্সোনা নন গ্রাটা বলতে এমন বহির্দেশীয় ব্যক্তিকে বোঝায় যার নির্দিষ্ট কোন একটি রাষ্ট্রে অবস্থান ও প্রবেশ ঐ রাষ্ট্রের সরকার কর্তৃক নিষিদ্ধ ঘোষণা করা হয়েছে। সংক্ষেপে পার্সোনা নন গ্রাটা বলতে এমন ব্যক্তিকে বোঝায় যিনি গ্রাহক রাষ্ট্র কর্তৃক অগ্রহণযোগ্য ও অবাঞ্চিত ঘোষিত হয়েছে। এ ধরনের ব্যক্তি অবাঞ্চিত বলে ঘোষিত হলেই ঐ দেশ থেকে "প্রত্যাহারযোগ্য" বলে বিবেচিত হবে।

কূটনৈতিক ব্যবহার 

১৯৬১ সালের কূটনৈতিক সম্পর্ক বিষয়ক ভিয়েনা কনভেনশনের ২৩ নম্বর অনুচ্ছেদে বলা হয়েছে যে, গ্রাহক রাষ্ট্র প্রেরক রাষ্ট্রকে যেকোন সময়ে এই মর্মে নোটিশ প্রদান করতে পারে যে, মিশন-প্রধান, কোন কূটনৈতিক কর্মচারী বা অন্য কাজে নিয়োজিত কর্মচারীকে অবাঞ্চিত ঘোষণা করা হয়েছে। এ একতরফা নোটিশ প্রদানের জন্য গ্রাহক রাষ্ট্রকে কোন কারণ দর্শাতে হবে না। গ্রাহক রাষ্ট্রের মূল ভূখণ্ডে পৌঁছাবার পূর্বে কোন ব্যক্তিকে পার্সোনা নন গ্রাটা ঘোষণা করা যাবে।

এসব ক্ষেত্রে প্রেরক রাষ্ট্র সংশ্লিষ্ট ব্যক্তিকে প্রত্যাহার করবে অথবা উক্ত মিশনের সাথে তার সম্পর্কচ্ছেদ ঘটাবে।

তথ্যসূত্র

বহিঃসংযোগ 

 eDiplomat.com: Glossary of Diplomatic Terms
 Text of the Vienna Convention – PDF 

কূটনীতি
আন্তর্জাতিক আইন
লাতিন আইনি পরিভাষা
লাতিন শব্দ ও বাক্যাংশ
১৯৩০-এর দশকের অসমীয়া চলচ্চিত্রের তালিকা

১৯৩০-এর দশকে মুক্তিপ্রাপ্ত অসমীয়া চলচ্চিত্রের একটি তালিকা। মাত্র দুটি সিনেমা ওই দশকে মুক্তি দেয়া হয়। ১৯৩৫ সালের ১০ মার্চ তারিখে মুক্তি লাভ করে জ্যোতিপ্ৰসাদ আগরওয়ালা প্রযোজিত এবং পরিচালিত প্রথম অসমীয়া চলচ্চিত্র জয়মতী। 'চিত্ৰলেখা মুভিটোন' এর ব্যানারে এই চলচ্চিত্র নির্মিত হয়। দ্বিতীয় চলচ্চিত্র ইন্দ্ৰমালতী ১৯৩৭, ১৯৩৮ এ তৈরি করা হয় এবং ১৯৩৯ সালে তা মুক্তি লাভ করে।

তথ্যসূত্র

বহিঃসংযোগ 
 
 

১৯৩০-এর দশকের চলচ্চিত্রের তালিকা
মেটে হুতোমপ্যাঁচা

মেটে হুতোমপ্যাঁচা (বৈজ্ঞানিক নাম: Bubo coromandus) বা ভুমা প্যাঁচা (ইংরেজি নাম: ) Strigidae (স্ট্রিজিডি) গোত্র বা পরিবারের অন্তর্গত Bubo (বুবো) গণের অন্তর্গত বড় আকারের প্যাঁচা। মেটে হুতোমপ্যাঁচার বৈজ্ঞানিক নামের অর্থ করোম্যান্ডলের হুতোমপ্যাঁচা (লাতিন: bubo = হুতোমপ্যাঁচা, coromandus = করমন্ডল উপকূল)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৪ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, কিন্তু এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

উপপ্রজাতি 

মেটে হুতোমপ্যাঁচার উপপ্রজাতি দুইটি:

 B. c. coromandus (Latham, 1790) - পাকিস্তান, মধ্য ও উত্তর ভারত, দক্ষিণ নেপাল, আসাম ও বাংলাদেশের ঢাকা, খুলনা ও সিলেটের পত্রপতনশীল বনে দেখা যায়; চীনের পূর্বাঞ্চলে যে সদস্যগুলো দেখা যায় তারা সম্ভবত এ উপপ্রজাতির অন্তর্ভুক্ত।
 B. c. klossi (Robinson, 1911) - উত্তর ও পশ্চিম মায়ানমার, পশ্চিম থাইল্যান্ড ও মালয়েশিয়া।

বিবরণ 

মেটে হুতোমপ্যাঁচা কানঝুঁটিওয়ালা বড়সড় নিশাচর পাখি। এর দৈর্ঘ্য কমবেশি ৫৮ সেমি, ডানা ৪০ সেমি, ঠোঁট ৪.২ সেমি, লেজ ১১.৫ সেমি ও পা ৬.৮ সেমি। এর পিঠ ধূসরাভ-বাদামি। অতি সরু ছিটে দাগ ও বিচ্ছিন্ন কালচে বাদামি ছিটে দাগ দেখা যায়। দেহতল ধূসরাভ সাদা। সূক্ষ্ম আঁকাবাঁকা দাগ রয়েছে। কাঁধ ও ডানা বাদামি। ডানায় পীতাভ ও সাদাটে তিলা থাকে। লেজের পালকে আড়াআড়ি ডোরা রয়েছে। চোখ ফিকে হলুদ। ঠোঁট নীলচে-সাদা। আঙুল ফিকে বাদামি ও নখর কালচে বাদামি। স্ত্রী ও পুরুষ পাখির চেহারা অভিন্ন। ছানা সাদা কোমল পালকে ঢাকা তুলতুলে বলের মত দেখতে।

স্বভাব 

মেটে হুতোমপ্যাঁচা পুরোন আমবাগান, তেঁতুলবন, বাগান ও ঘন বনের বসবাস করে। সাধারণত পানির ধারে এর বিচরণ বেশি। সচরাচর একা কিংবা জোড়ায় জোড়ায় থাকে। গাছে বসে ভূমিতে শিকার খোঁজে ও লম্বা নখর দিয়ে শিকার ধরে খায়। এর খাদ্যতালিকায় রয়েছে ছোট স্তন্যপায়ী, পাখি, সরীসৃপ, বড় পোকা, জলজ পোকা ইত্যাদি। রাতে, বিশেষ করে ভোর ও গোধূলিতে এবং মেঘাচ্ছন্ন দিনে কর্মতৎপর থাকে। দিনে ছায়াঘেরা গাছে ঘুমায় ও সূর্যাস্তের একঘণ্টা আগে জেগে ওঠে। সচরাচর গম্ভীর স্বরে ডাকে: ও-ও-ও-ও-ও-ও-ওওওওউ। শীতকালে ও বর্ষাকালে বেশি ডাকে। নভেম্বর-এপ্রিল মাসে পানির ধারে বড় গাছের কোটরে এরা বাসা করে। এছাড়া শকুন, চিল ও ঈগলের পুরোন বাসায় সবুজ পাতার আস্তরণ দিয়ে ডিম পাড়ে। ডিমগুলো সাদা, সংখ্যায় ২টি। ডিমের মাপ ৫.৯ × ৪.৮ সেমি।

তথ্যসূত্র

বহিঃসংযোগ 

 মেটে হুতোমপ্যাঁচার আরও আলোকচিত্র ।

শিকারী পাখি
প্যাঁচা
এশিয়ার পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
ভারতের পাখি
বাংলাদেশের পাখি
চীনের পাখি
নেপালের পাখি
মালয়েশিয়ার পাখি
পাকিস্তানের পাখি
মিয়ানমারের পাখি
থাইল্যান্ডের পাখি
বুবো
১৭৯০-এ বর্ণিত পাখি